Държавен вестник, бр. 79, 2014 г., стр. 39

БРОЙ  79	
Д Ъ Р Ж А В Е Н  В Е С Т Н И К 	
СТР.  39  
Планът за регулация е изработен върху 
действащ кадастрален план, с което е спазено 
изискването на § 6, ал. 7 ПРЗУТ.
Част от имотите в обхвата на разработката 
попадат в жилищна територия с комплексно за­
строяване по смисъла на чл. 16 от Наредба № 7 от 
2003 г. за правила и нормативи за устройство на 
отделните видове територии и устройствени зони.
С оглед на горното е възложено изработването 
на план по чл. 110, ал. 4 ЗУТ.
С ПУП се преструктурира съществуващият 
жилищен комплекс, като се променя структура­
та и застрояването, в т. ч. и чрез образуване на 
урегулирани поземлени имоти за съществуващи 
и за нови сгради, за обществено озеленяване, 
както и за друго предназначение.
Съгласно чл. 17, ал. 1, т. 4 във връзка с чл. 21, 
ал. 4 от Наредба № 7 от 2003 г. за правила и 
нормативи за устройство на отделните видове 
територии и устройствени зони в съществува­
щия жилищен комплекс, какъвто е ж.к. Красно 
село – Стрелбище – урб. бл. 32, следва да се 
предвидят обществени озеленени територии, които 
са най-малко 15 % от общата територия на жи­
лищния комплекс. Съгласно т. 2 по приложението 
към чл. 3, ал. 2 ЗУЗСО тези площи са с режим 
на „Тго“. В случая предвиденият процент зелени 
площи за широко обществено ползване с режим 
на „Тго“ е 20,28 % в зона „Жк“ и 11,23 % – за 
цялата територия. Законът не забранява на адми­
нистративния орган при одобряване на подроб­
ния устройствен план да предвиди и по-високи 
показатели от минимално изискуемите, като в 
това отношение той действа при условията на 
оперативна самостоятелност и прави преценката 
си по целесъобразност. Озеленените площи са 
предвидени в междублоковите пространства във 
всеки един от кварталите в плана за обслужване 
на реализираното жилищно строителство и са 
неделима част, елемент от едно комплексно по 
своя характер мероприятие. Тяхното предназна­
чение е да обслужват основното мероприятие 
и те са елемент от благоустрояването на целия 
жилищен комплекс.
УПИ, предназначени „за озеленяване с ре­
жим на Тго“, стават част от зелената система на 
СО и попадащите в тях имоти на физически и 
юридически лица подлежат на отчуждаване по 
реда на ЗОС.
В ж.к. Красно село – Стрелбище – урб. бл. 32, 
съществува училище в УПИ IV – „за училище“, 
кв. 104а. Площта на УПИ е съобразена с изис­
кването на приложение към чл. 3, ал. 2 ЗУЗСО 
за училища. Имот с пл. № 870 е в непосредствена 
близост до съществуващото училище и същевре­
менно попада в УПИ за училище по действащия 
ПУП. Промяна на предназначението на имотите 
със самостоятелно урегулиране и предвиждане на 
застрояване в него е недопустима в настоящото 
производство предвид обстоятелството, че не са 
изтекли сроковете по чл. 17, ал. 1, т. 2 ЗУЗСО и 
не е спазено изискването на чл. 134, ал. 7 ЗУТ.
Площта на УПИ I – „за детска градина“, в кв. 
107 е съобразена с изискването на чл. 6, ал. 1 от 
Наредба № 3 от 2007 г. за здравните изисквания 
към детските градини. Имоти 6 и 2 попадат в 
терена на детската градина и по предходния ПУП. 
Не са налице условията на чл. 134, ал. 7 ЗУТ за 
изменение на плана.
С плана за регулация се създават УПИ, пред­
назначени „за комплексно жилищно строителство“ 
на съществуващите жилищни сгради, застроени 
с характер на комплексно застрояване.
Прилежащите площи са определени по прави­
лата на приложение № 1 към чл. 21 от Наредба 
№ 7 от 2003 г. за ПНУОВТУЗ, като е отчитано 
съществуващото положение на сградите, терена 
и съществуващата висока дървесна растителност.
С горното е спазена разпоредбата на чл. 22, 
ал. 7, изр. 1 ЗУТ.
За останалите имоти – частна собственост, 
се обособяват самостоятелни УПИ, като същите 
се съобразяват максимално с имотните граници 
по кадастралния план и се предвиждат с пред­
назначение, съответстващо на допустимото за 
съответната устройствена зона и при съобразяване 
с направения анализ на нуждите на живущите в 
комплекса от обществено обслужване; предвидено 
е и жилищно строителство.
Имотите – частна общинска собственост, са 
урегулирани с преобладаващо общественооб­
служваща функция – за улици, наземно парки­
ране, „за детска площадка“, „за озеленяване“, „за 
детски заведения“, „за училище“, като по този 
начин планът е по-икономично осъществим и се 
решават констатираните от направения анализ 
на територията проблеми.
С проекта проектантският колектив предлага 
образуване на УПИ, в които попадат повече от 
един имот, въпреки липсата на сключени дого­
вори по чл. 15, ал. 3 или 5 ЗУТ, съответно чл. 17, 
ал. 3 или 5 ЗУТ.
За образуване на тези УПИ не е доказано 
съгласие на собствениците на тези имоти и не са 
представени договори по чл. 15, ал. 3 или 5 ЗУТ, 
съответно чл. 17, ал. 3 или 5 ЗУТ, поради което 
не е налице един от елементите на фактическия 
състав, който да докаже правното основание за 
одобряване на ПР за тези УПИ.
Предвид горното планът за регулация за тези 
УПИ не подлежи на одобряване преди спазване 
изискването на чл. 15, ал. 3 или 5, съответно на 
чл. 17, ал. 3 или 5 ЗУТ, а именно по отношение 
на: УПИ III-541, 542 от кв. 60а, УПИ III-801, общ., 
и УПИ II-808, общ. – „за жилищно строителство 
и ОО“ от кв. 75а, УПИ VI-464, 465 от кв. 82, УПИ 
V-1129, общ. от кв. 93, УПИ II-655, 656, 657 от кв. 
93б, УПИ V-941, 942 от кв. 104в.
УПИ са сигнирани върху графичната част на 
ПР със сив цвят.
Липсата на правна възможност за одобряване 
на плана за регулация за горните УПИ прави 
невъзможно на този етап от производството одо­
бряване и на плана за застрояване. В ПЗ УПИ 
са щриховани.
По отношение на тази част от ПРЗ производ­
ството ще бъде продължено и планът ще бъде 
одобрен от СОС след представяне на договори 
по чл. 15, ал. 3 или 5, съответно чл. 17, ал. 3 
или 5 ЗУТ.
От ПР не се изключват тези УПИ в съсоб­
ственост, в които има съществуващо застрояване, 
реализирано по разрешение за строеж и/или което 
е въведено в експлоатация.